**OBRAZLOŽENJE UZ IZMJENE I DOPUNE PRORAČUNA**

**ISTARSKE ŽUPANIJE ZA 2021. GODINU**

**OSNOVNE ZNAČAJKE**

Prijedlog Izmjena i dopuna proračuna Istarske županije za 2021. godinu iznosi 1.772.000.000,00 kn odnosno 152.400.000,00 kn više u odnosu na Proračun.

|  |  |  |  |
| --- | --- | --- | --- |
| OPIS | PRORAČUN 2021 | RAZLIKA | NOVI PLAN 2021 |
| UKUPNI PRIHODI | 1.417.678.230,32 | 108.882.371,45 | 1.526.560.601,77 |
| VIŠAK PRETHODNIH GODINA | - 30.734.515,47 | 38.474.566,33 | 7.740.050,86 |
| PRIMICI OD FINANCIJSKE IMOVINE I ZADUŽIVANJA | 232.656.285,15 | 5.043.062,22 | 237.699.347,37 |
| **UKUPNO RASPOLOŽIVA SREDSTVA** | **1.619.600.000,00** | **152.400.000,00** | **1.772.000.000,00** |
| UKUPNI RASHODI | 1.560.436.221,70 | 144.837.463,59 | 1.705.273.685,29 |
| IZDACI ZA FINANCIJSKU IMOVINU I OTPLATU ZAJMOVA | 59.163.778,30 | 7.562.536,41 | 66.726.314,71 |
| **UKUPNO RASPOREĐENA SREDSTVA** | **1.619.600.000,00** | **152.400.000,00** | **1.772.000.000,00** |

**PRIHODI I PRIMICI**

Ovim izmjenama i dopunama prihodi poslovanja se povećavaju za 108.277.551,47 kn, prihodi od imovine za 604.819,98 kn, primici se smanjuju za 5.043.062,22 kn, a iz ostvarenog rezultata poslovanja se dodaje 38.474.566,33 kn za raspolaganje u 2021. godini.

|  |  |  |  |  |
| --- | --- | --- | --- | --- |
| RAČUN | OPIS | PLAN | RAZLIKA | NOVI PLAN |
| 6 | PRIHODI POSLOVANJA | 1.417.115.412,32 | 108.277.551,47 | 1.525.392.963,79 |
| 61 | PRIHODI OD POREZA | 154.100.000,00 | -2.310.000,00 | 151.790.000,00 |
| 63 | POMOĆI IZ INOZEM. I OD SUBJEKATA UNUTAR OPĆEG PRORAČUNA | 604.998.515,22 | 18.598.004,71 | 623.596.519,93 |
| 64 | PRIHODI OD IMOVINE | 15.541.725,00 | -866.069,00 | 14.675.656,00 |
| 65 | PRIH.OD UPRAVN.I ADMIN.PRISTOJBI I PR.PO POSEB.PROPIS.I NAKN | 79.962.523,88 | 5.678.026,11 | 85.640.549,99 |
| 66 | PRIHODI OD PRODAJE PROIZV.I ROBE TE PRUŽ.USL.I PRIH.OD DONAC | 86.823.108,46 | 32.429.185,54 | 119.252.294,00 |
| 67 | PRIHODI IZ NADLEŽ.PRORAČUNA I OD HZZO-a TEMELJ.UGOVOR.OBVEZA | 470.194.146,27 | 52.745.208,73 | 522.939.355,00 |
| 68 | KAZNE, UPRAVNE MJERE I OSTALI PRIHODI | 5.495.393,49 | 2.003.195,38 | 7.498.588,87 |
| 7 | PRIHODI OD PRODAJE NEFINANCIJSKE IMOVINE | 562.818,00 | 604.819,98 | 1.167.637,98 |
| 71 | PRIHODI OD PRODAJE NEPROIZVEDENE DUGOTRAJNE IMOVINE | 428.400,00 | 0,00 | 428.400,00 |
| 72 | PRIHODI OD PRODAJE PROIZVEDENE DUGOTRAJNE IMOVINE | 134.418,00 | 604.819,98 | 739.237,98 |
| 8 | PRIMICI OD FINANCIJSKE IMOVINE I ZADUŽIVANJA | 232.656.285,15 | 5.043.062,22 | 237.699.347,37 |
| 81 | PRIMLJENI POVRATI GLAVNICA DANIH ZAJMOVA I DEPOZITA | 13.917.000,00 | -2.850.000,00 | 11.067.000,00 |
| 83 | PRIMICI OD PRODAJE DIONICA I UDJELA U GLAVNICI | 130.000,00 | 0 | 130.000,00 |
| 84 | PRIMICI OD ZADUŽIVANJA | 218.609.285,15 | 7.893.062,22 | 226.502.347,37 |
| 9 | VLASTITI IZVORI | -30.734.515,47 | 38.474.566,33 | 7.740.050,86 |
| 92 | REZULTAT POSLOVANJA | -30.734.515,47 | 38.474.566,33 | 7.740.050,86 |
|  | SVEUKUPNO | 1.619.600.000,00 | 152.400.000,00 | 1.772.000.000,00 |

**PRIHODI ISTARSKE ŽUPANIJE**

Prihodi poslovanja samo Istarske županije povećavaju se za ukupno 5.102.461,57 kn.

|  |  |  |  |  |
| --- | --- | --- | --- | --- |
| RAČUN | OPIS | PLAN | RAZLIKA | NOVI PLAN |
| 6 | PRIHODI POSLOVANJA | 348.534.255,58 | 5.101.391,57 | 353.635.647,15 |
| 61 | PRIHODI OD POREZA | 154.100.000,00 | -2.310.000,00 | 151.790.000,00 |
| 63 | POMOĆI IZ INOZEM. I OD SUBJEKATA UNUTAR OPĆEG PRORAČUNA | 170.648.276,49 | 7.407.048,44 | 178.055.324,93 |
| 64 | PRIHODI OD IMOVINE | 15.316.578,00 | -709.922,00 | 14.606.656,00 |
| 65 | PRIH.OD UPRAVN.I ADMIN.PRISTOJBI I PR.PO POSEB.PROPIS.I NAKN | 5.018.250,00 | -513.777,75 | 4.504.472,25 |
| 66 | PRIHODI OD PRODAJE PROIZV.I ROBE TE PRUŽ.USL.I PRIH.OD DONAC | 2.965.757,60 | 266.174,50 | 3.231.932,10 |
| 68 | KAZNE, UPRAVNE MJERE I OSTALI PRIHODI | 485.393,49 | 961.868,38 | 1.447.261,87 |
| 7 | PRIHODI OD PRODAJE NEFINANCIJSKE IMOVINE | 428.400,00 | 1.070,00 | 429.470,00 |
| 71 | PRIHODI OD PRODAJE NEPROIZVEDENE DUGOTRAJNE IMOVINE | 428.400,00 | 0,00 | 428.400,00 |
| 72 | PRIHODI OD PRODAJE PROIZVEDENE DUGOTRAJNE IMOVINE | 0,00 | 1.070,00 | 1.070,00 |
| 8 | PRIMICI OD FINANCIJSKE IMOVINE I ZADUŽIVANJA | 28.656.285,15 | 4.899.427,22 | 33.555.712,37 |
| 81 | PRIMLJENI POVRATI GLAVNICA DANIH ZAJMOVA I DEPOZITA | 13.917.000,00 | -2.850.000,00 | 11.067.000,00 |
| 83 | PRIMICI OD PRODAJE DIONICA I UDJELA U GLAVNICI | 130.000,00 | 0 | 130.000,00 |
| 84 | PRIMICI OD ZADUŽIVANJA | 14.609.285,15 | 7.749.427,22 | 22.358.712,37 |
| 9 | VLASTITI IZVORI | 30.086.115,53 | 5.406.803,18 | 35.492.918,71 |
| 92 | REZULTAT POSLOVANJA | 30.086.115,53 | 5.406.803,18 | 35.492.918,71 |
|  | SVEUKUPNO | 407.705.056,26 | 15.408.691,97 | 423.113.748,23 |

Prihodi od poreza na dohodak smanjuju se za 4.000.000,00 kn, a rezultat je analize naplate poreza na dohodak tijekom ove godine uslijed utjecaja povrata poreza mladima koji je Porezna uprava prvi put isplaćivala ove godine. Radi se o stopostotnom oslobođenju za mlade do 25 godina i 50-postotnom oslobođenju od plaćanja poreza na dohodak za zaposlene osobe između 25 i 30 godina.

Vlastiti porezni prihodi se povećavaju za 1.690.000,00 kn i predlažu u visini od 18.790.000,00 kn. Prihodi od poreza na cestovna motorna vozila povećavaju se za 1.100.000,00 kn i iznose 16,1 mil.kn, porez na plovila se povećava za 250.000,00 kn i iznosi 1,5 mil.kn, dok se porez na automate za zabavne igre smanjuje za 60.000,00 kn te iznosi 90.000,00 kn.

|  |  |  |  |
| --- | --- | --- | --- |
| OPIS | PLAN | RAZLIKA | NOVI PLAN |
| **PRIHODI OD POREZA** | **154.100.000,00** | **- 2.310.000,00** | **151.790.000,00** |
| **POREZ I PRIREZ NA DOHODAK** | **137.000.000,00** | **- 4.000.000,00** | **133.000.000,00** |
| POREZ NA DOHODAK OD NESAMOSTALNOG RADA | 112.000.000,00 | - 4.000.000,00 | 108.000.000,00 |
| POREZ NA DOHODAK - UDIO ZA DECENTR.FUNKCIJE | 25.000.000,00 | 0,00 | 25.000.000,00 |
| POREZ NA NASLJEDSTVO I DAROVE | 700.000,00 | 400.000,00 | 1.100.000,00 |
| POREZ NA CESTOVNA MOTORNA VOZILA | 15.000.000,00 | 1.100.000,00 | 16.100.000,00 |
| POREZ NA PLOVNE OBJEKTE | 1.250.000,00 | 250.000,00 | 1.500.000,00 |
| POREZ NA AUTOMATE ZA ZABAVNE IGRE | 150.000,00 | - 60.000,00 | 90.000,00 |

Pomoći se povećavaju za 7.407.048,44 kn, najvećim dijelom kroz povećanje sredstava koje isplaćuju Hrvatske vode za programe navodnjavanja, Agencije za plaćanja u poljoprivredi, ribarstvu i ruralnom razvoju za izgradnju sustava navodnjavanja Červar Porat Bašarinka u iznosu od 15,5 mil.kn. Smanjuju se za 16,0 mil.kn pomoći od Ministarstva regionalnog razvoja i fondova europske unije za projekt KLIK iz Europskog fonda za regionalni razvoj. Ostale pomoći se usklađuju prema procjeni stvarne naplate i realizacije projekata.

Prihodi od imovine se smanjuju za 709.922,00 kn, a najveće se smanjenje od 2,2 mil. kn očekuje kod realizacije prihoda od koncesija na turističkom zemljištu i kampovima. Povećanje prihoda iskazuju naknade za legalizaciju koje se povećavaju na 1 mil.kn. Ostali prihodi od imovine se usklađuju temeljem naplate prihoda i procjene ostvarenja do kraja tekuće proračunske godine.

Prihodi po posebnim propisima se smanjuju za 513.777,75 kn, od čega se najviše odnosi na smanjenje prihoda od državnih biljega i županijskih upravnih pristojbi a temeljem nove Uredbe o tarifi upravnih pristojbi od 1. rujna 2021.g. čime su se podnositelji oslobodili plaćanja za pojedine postupke za koje su se naplaćivale pristojbe.

Prihodi od pružanja usluga i donacija se povećavaju za 266.174,50 kn, najvećim dijelom za naplatu naknade gradovima i općinama za koje Istarske županija pruža uslugu utvrđivanja i naplate vlastitih poreza.

Ostali prihodi se povećavaju za 961.868,38 kn, najvećim dijelom jer se očekuju povrati u proračun po neutrošenim sredstvima po ugovorima o dodjeli sredstava.

Primici od povrata glavnica se smanjuju za 2.850.000,00 kn a odnose se na povrate glavnica kredita iz programa Fonda za razvoj poljoprivrede i agroturizma Istre.

Primici od zaduživanja se povećavaju za 7.749.427,22 kn, a odnose se na kredit Privredne banke d.d. Zagreb koji je u korištenju radi izgradnje Medicinske škole Pula, te radi iskazivanja kratkoročnog zajma od Državnog proračuna koji je nastao kod povrata poreza na dohodak građanima u slučajevima kada na zajedničkim računima poreza na dohodak nije bilo dovoljno sredstava, a jedinice lokalne i područne samouprave vraćaju u državni proračun počevši od 01.08.2021. godine u iznosu od 25% od dnevne naplate. Kako se procjenjuje da se neće vratiti sva sredstva u državni proračun, dužni smo iskazati obvezu na računu kratkoročnog zajma.

Rezultat poslovanja proračuna Istarske županije za 2021. godinu iznosi 55.549.329,82 kn, te je raspoređen Odlukom o raspodjeli rezultata za 2020. godinu (Službene novine 17/2020). Odlukom o izmjenama i dopunama Odluke iznos od 20.056.411,11 kn se prenosi u proračun 2022. godine, te se u ovim Izmjenama i dopunama proračuna za 2021.g. raspoređuju viškovi i manjkovi po namjenama i izvorima financiranja u iznosu od 35.492.918,71 kn.

**PRIHODI PRORAČUNSKIH KORISNIKA**

Prihodi proračunskih korisnika povećani su za 136.991.308,03 kn.

|  |  |  |  |  |
| --- | --- | --- | --- | --- |
| RAČUN | OPIS | PLAN | RAZLIKA | NOVI PLAN |
| 6 | PRIHODI POSLOVANJA | 1.068.581.156,74 | 103.176.159,90 | 1.171.757.316,64 |
| 63 | POMOĆI IZ INOZEM. I OD SUBJEKATA UNUTAR OPĆEG PRORAČUNA | 434.350.238,73 | 11.197.283,27 | 445.547.522,00 |
| 64 | PRIHODI OD IMOVINE | 225.147,00 | -156.147,00 | 69.000,00 |
| 65 | PRIH.OD UPRAVN.I ADMIN.PRISTOJBI I PR.PO POSEB.PROPIS.I NAKN | 74.944.273,88 | 6.191.803,86 | 81.136.077,74 |
| 66 | PRIHODI OD PRODAJE PROIZV.I ROBE TE PRUŽ.USL.I PRIH.OD DONAC | 83.857.350,86 | 32.158.011,04 | 116.015.361,90 |
| 67 | PRIHODI IZ NADLEŽ.PRORAČUNA I OD HZZO-a TEMELJ.UGOVOR.OBVEZA | 470.194.146,27 | 52.745.208,73 | 522.939.355,00 |
| 68 | KAZNE, UPRAVNE MJERE I OSTALI PRIHODI | 5.010.000,00 | 1.040.000,00 | 6.050.000,00 |
| 7 | PRIHODI OD PRODAJE NEFINANCIJSKE IMOVINE | 134.418,00 | 603.749,98 | 738.167,98 |
| 72 | PRIHODI OD PRODAJE PROIZVEDENE DUGOTRAJNE IMOVINE | 134.418,00 | 603.749,98 | 738.167,98 |
| 8 | PRIMICI OD FINANCIJSKE IMOVINE I ZADUŽIVANJA | 204.000.000,00 | 143.635,00 | 204.143.635,00 |
| 84 | PRIMICI OD ZADUŽIVANJA | 204.000.000,00 | 143.635,00 | 204.143.635,00 |
| 9 | VLASTITI IZVORI | -60.820.631,00 | 33.067.763,15 | -27.752.867,85 |
| 92 | REZULTAT POSLOVANJA | -60.820.631,00 | 33.067.763,15 | -27.752.867,85 |
|  | SVEUKUPNO | 1.211.894.943,74 | 136.991.308,03 | 1.348.886.251,77 |

Prihodi od pomoći se povećavaju za 11.197.283,27 kn i najvećim se dijelom odnose na usklađenje sredstva Ministarstva obrazovanja i znanosti za plaće djelatnika u školama.

Prihodi po posebnim propisima povećavaju se za 6.191.803,86 kn i to najvećim dijelom kod zdravstvenih ustanova uslijed usklađenja prihoda HZZO za programe koji nisu obuhvaćeni redovnim poslovanja.

Prihodi od pružanja usluga i donacija povećavaju se u iznosu od 32.158.011,04 kn. značajno povećanje se planira kod Nastavnog zavoda za javno zdravstvo uslijed pružanja laboratorijskih usluga u većem obujmu, te kod srednjih škola koje ostvaruju prihod kroz rad učeničkog servisa.

Prihodi od HZZO-a povećani su kod zdravstvenih ustanova u iznosu 52.745.208,73 kn te su usklađeni s mogućnostima naplate i usuglašenim planovima HZZO-a.

Ostali prihodi povećani su za 1.040.000,00 kn, a prihodi od prodaje imovine uvećani su za 603.749,98 kn.

Primici od zaduživanja su povećani za 143.635,00 kn i to kod Istarskih domova zdravlja za usklađenje leasinga za nabavku sanitetskog vozila.

Viškove ostvarene 31.12.2019. godine proračunski korisnici smiju Odlukom o raspodjeli rezultata ugraditi u Financijski plan ili ih mogu ostaviti neraspoređene. Ovim izmjenama i dopunama je dodatno angažirano 33.067.763,15 kn.

**RASHODI I IZDACI**

Rashodi poslovanja povećani su za 98.447.995,12 kn, rashodi za nabavu imovine 46.389.468,47 kn, a izdaci za 7.562.536,41 kn.

|  |  |  |  |  |
| --- | --- | --- | --- | --- |
| RAČUN | OPIS | PLAN | RAZLIKA | NOVI PLAN |
| 3 | RASHODI POSLOVANJA | 1.248.626.397,12 | 98.447.995,12 | 1.347.074.392,24 |
| 31 | RASHODI ZA ZAPOSLENE | 719.274.239,15 | 62.247.496,15 | 781.521.735,30 |
| 32 | MATERIJALNI RASHODI | 403.491.086,49 | 43.933.623,33 | 447.424.709,82 |
| 34 | FINANCIJSKI RASHODI | 18.237.433,24 | 3.366.483,38 | 21.603.916,62 |
| 35 | SUBVENCIJE | 12.332.754,28 | -2.857.708,88 | 9.475.045,40 |
| 36 | POMOĆI DANE U INOZEMSTVO I UNUTAR OPĆE DRŽAVE | 34.308.366,71 | -9.213.800,15 | 25.094.566,56 |
| 37 | NAKN.GRAĐ.,KUĆANSTVIMA NA TEMELJ.OSIGURANJA I DR.NAKNADE | 32.107.581,85 | -1.660.629,78 | 30.446.952,07 |
| 38 | OSTALI RASHODI | 28.874.935,40 | 2.632.531,07 | 31.507.466,47 |
| 4 | RASHODI ZA NABAVU NEFINANCIJSKE IMOVINE | 311.809.824,58 | 46.389.468,47 | 358.199.293,05 |
| 41 | RASHODI ZA NABAVU NEPROIZVED.DUGOTRAJNE IMOVINE | 10.765.517,66 | 1.536.766,27 | 12.302.283,93 |
| 42 | RASHODI ZA NABAVU PROIZVEDENE DUGOTRAJNE IMOVINE | 270.963.868,51 | 57.721.291,69 | 328.685.160,20 |
| 45 | RASHODI ZA DODATNA ULAGANJA NA NEFINANC.IMOVINI | 30.080.438,41 | -12.868.589,49 | 17.211.848,92 |
| 5 | IZDACI ZA FINANCIJSKU IMOVINU I OTPLATE ZAJMOVA | 59.163.778,30 | 7.562.536,41 | 66.726.314,71 |
| 51 | IZDACI ZA DANE ZAJMOVE I DEPOZITE | 17.648.300,00 | -2.312.230,59 | 15.336.069,41 |
| 54 | IZDACI ZA OTPLATE GLAVNICA PRIMLJENIH KREDITA I ZAJMOVA | 41.515.478,30 | 9.874.767,00 | 51.390.245,30 |
|  | SVEUKUPNO | 1.619.600.000,00 | 152.400.000,00 | 1.772.000.000,00 |

**RASHODI ISTARSKE ŽUPANIJE**

Rashodi Istarske županije se povećavaju za 4.235.716,77 kn.

Rashodi za zaposlene se smanjuju za 149.673,34 kn radi usklađivanja sa stvarnim stanjem uslijed fluktuacije službenika.

Materijalni rashodi se smanjuju za 6.028.641,39 kn a najvećim dijelom se odnosi na prijenos plana za investicijsko održavanje na plan kod pojedinih škola.

Financijski rashodi se povećavaju za 961.225,52 kn radi usklađenja otplatnih planova i nastalih tečajnih razlika, a najviše uslijed prolongiranog korištenja kredita PBZ-a čime se povećava iznos za interkalarne kamate.

Subvencije trgovačkim društvima smanjuju se za 233.719,10 kn i to najvećim dijelom kod potpora poduzetnicima.

Pomoći se povećavaju za 1.713.394,08 kn, a odnosi se na usklađenje troškova za lokalne izbore te planiranje projekta MOZAIK 4 za 143.922,58 kn.

Naknade građanima se smanjuju za 1.039.980,85, a odnosi se na smanjenje troškova prijevoza učenika srednjih škola kao posljedica COVID pandemije.

Ostali rashodi povećavaju se za 1.936.726,49 kn najvećim dijelom za hitne intervencije na pomorskom dobru.

|  |  |  |  |  |
| --- | --- | --- | --- | --- |
| RAČUN | OPIS | PLAN | RAZLIKA | NOVI PLAN |
| 3 | RASHODI POSLOVANJA | 183.072.719,46 | -2.840.668,59 | 180.232.050,87 |
| 31 | RASHODI ZA ZAPOSLENE | 49.264.321,86 | -149.673,34 | 49.114.648,52 |
| 32 | MATERIJALNI RASHODI | 55.492.084,40 | -6.028.641,39 | 49.463.443,01 |
| 34 | FINANCIJSKI RASHODI | 2.853.306,80 | 961.225,52 | 3.814.532,32 |
| 35 | SUBVENCIJE | 9.171.532,97 | -233.719,10 | 8.937.813,87 |
| 36 | POMOĆI DANE U INOZEMSTVO I UNUTAR OPĆE DRŽAVE | 20.472.038,03 | 1.713.394,08 | 22.185.432,11 |
| 37 | NAKN.GRAĐ.,KUĆANSTVIMA NA TEMELJ.OSIGURANJA I DR.NAKNADE | 17.335.500,00 | -1.039.980,85 | 16.295.519,15 |
| 38 | OSTALI RASHODI | 28.483.935,40 | 1.936.726,49 | 30.420.661,89 |
| 4 | RASHODI ZA NABAVU NEFINANCIJSKE IMOVINE | 83.193.523,56 | 10.438.615,95 | 93.632.139,51 |
| 41 | RASHODI ZA NABAVU NEPROIZVED.DUGOTRAJNE IMOVINE | 8.028.450,00 | 465.997,04 | 8.494.447,04 |
| 42 | RASHODI ZA NABAVU PROIZVEDENE DUGOTRAJNE IMOVINE | 53.071.233,15 | 29.383.651,20 | 82.454.884,35 |
| 45 | RASHODI ZA DODATNA ULAGANJA NA NEFINANC.IMOVINI | 22.093.840,41 | -19.411.032,29 | 2.682.808,12 |
| 5 | IZDACI ZA FINANCIJSKU IMOVINU I OTPLATE ZAJMOVA | 25.673.405,80 | -3.362.230,59 | 22.311.175,21 |
| 51 | IZDACI ZA DANE ZAJMOVE I DEPOZITE | 17.648.300,00 | -2.312.230,59 | 15.336.069,41 |
| 54 | IZDACI ZA OTPLATE GLAVNICA PRIMLJENIH KREDITA I ZAJMOVA | 8.025.105,80 | -1.050.000,00 | 6.975.105,80 |
|  | SVEUKUPNO | 291.939.648,82 | 4.235.716,77 | 296.175.365,59 |

Rashodi za nabavu imovine povećavaju se za 10.438.615,95 kn. Unutar ove grupe rashoda, najznačajnije je povećanje od 22,6 mil.kn za izgradnju sustava navodnjavanja Červar Porat Bašarinka, te povećanje od 6,1 mil kn za izgradnju Medicinske škole.

Smanjuje se ulaganje u osnovne škole koje se planiraju na školama, te ulaganja na projektu KLIK u iznosu od 16,4 mil.kn.

Izdaci za dane zajmove se smanjuju za 2.312.230,59 kn i usklađuju s provođenjem programa Fonda za razvoj poljoprivrede i agroturizma Istre.

Izdaci za otplate glavnice primljenih kredita smanjuju se za 1.050.000,00 kn radi produženja korištenja kredita PBZ banke do 30.1..2021.g. čime se je prvi anuitet pomaknuo u veljaču 2022.g., te nije potrebno u ovoj godini planirati sredstva za otplatu kredita.

**RASHODI PRORAČUNSKIH KORISNIKA**

Rashodi proračunskih korisnika se povećavaju za 101.288.663,71 kn.

Rashodi za zaposlene uvećani su za 62.397.169,49 kn i to najvećim dijelom kod zdravstvenih ustanova uslijed prekovremenog rada laboratorija za testiranja na COVID-19 koji radi 24 sata i održavanja pripravnosti, te u školstvu uslijed isplate tužbi na plaće .

|  |  |  |  |  |
| --- | --- | --- | --- | --- |
| RAČUN | OPIS | PLAN | RAZLIKA | NOVI PLAN |
| 3 | RASHODI POSLOVANJA | 1.065.553.677,66 | 101.288.663,71 | 1.166.842.341,37 |
| 31 | RASHODI ZA ZAPOSLENE | 670.009.917,29 | 62.397.169,49 | 732.407.086,78 |
| 32 | MATERIJALNI RASHODI | 347.999.002,09 | 49.962.264,72 | 397.961.266,81 |
| 34 | FINANCIJSKI RASHODI | 15.384.126,44 | 2.405.257,86 | 17.789.384,30 |
| 35 | SUBVENCIJE | 3161221,31 | -2.623.989,78 | 537.231,53 |
| 36 | POMOĆI DANE U INOZEMSTVO I UNUTAR OPĆE DRŽAVE | 13.836.328,68 | -10.927.194,23 | 2.909.134,45 |
| 37 | NAKN.GRAĐ.,KUĆANSTVIMA NA TEMELJ.OSIGURANJA I DR.NAKNADE | 14.772.081,85 | -620.648,93 | 14.151.432,92 |
| 38 | OSTALI RASHODI | 391.000,00 | 695.804,58 | 1.086.804,58 |
| 4 | RASHODI ZA NABAVU NEFINANCIJSKE IMOVINE | 228.616.301,02 | 35.950.852,52 | 264.567.153,54 |
| 41 | RASHODI ZA NABAVU NEPROIZVED.DUGOTRAJNE IMOVINE | 2.737.067,66 | 1.070.769,23 | 3.807.836,89 |
| 42 | RASHODI ZA NABAVU PROIZVEDENE DUGOTRAJNE IMOVINE | 217.892.635,36 | 28.337.640,49 | 246.230.275,85 |
| 45 | RASHODI ZA DODATNA ULAGANJA NA NEFINANC.IMOVINI | 7.986.598,00 | 6.542.442,80 | 14.529.040,80 |
| 5 | IZDACI ZA FINANCIJSKU IMOVINU I OTPLATE ZAJMOVA | 33.490.372,50 | 10.924.767,00 | 44.415.139,50 |
| 54 | IZDACI ZA OTPLATE GLAVNICA PRIMLJENIH KREDITA I ZAJMOVA | 33.490.372,50 | 10.924.767,00 | 44.415.139,50 |
|  | SVEUKUPNO | 1.327.660.351,18 | 148.164.283,23 | 1.475.824.634,41 |

Materijalni rashodi su ukupno smanjeni za 49.962.264,72 kn. Značajno se smanjuju troškovi službenih putovanja, stručnog usavršavanja, energija, računalne usluge, i ostalih usluga. Istovremeno se povećavaju troškovi materijala i sirovina, usluge tekućeg i investicijskog održavanja, intelektualne usluge, zdravstvene usluge i troškovi sudskih postupaka.

Financijski rashodi se povećavaju za 2.405.257,86 kn od čega se kod Opće bolnice Pula povećavaju kamate za 1,1 mil.kn, te kod škola za plaćanje kamata za plaće po sudskim sporovima u visini 967.086,17.

Subvencije se smanjuju za 2.623.989,78 kn i to na europskom projektu KLIK kojeg provodi Škola za turizam i ugostiteljstvo Pula a unutar kojeg su kao projektni partneri angažirana turistička i druga poduzeća.

Pomoći dane u inozemstvo smanjuju su za 9.272.912,01 i to najvećim dijelom na projektu KLIK.

Smanjuju se naknade građanima za 620.648,93 kn, unutar kojih su se sredstva za prijevoz učenika osnovnih škola smanjila za 1,3 mil.kn, te se istovremeno povećavaju sredstva za udžbenike osnovnih škola, financirana iz Ministarstva obrazovanja, koji se daju učenicima na korištenje.

Ostali rashodi povećani su za 695.804,58 kn najvećim dijelom kod Specijalne bolnice za ortopediju i rehabilitaciju Martin Horvat.

Rashodi za nabavu nefinancijske imovine povećani su za 35.950.852,52 kn. Povećanje sredstava planirali su Povijesni i pomorski muzej za računalnu opremu na projektu Pulski fortifikacijski sustav kao novi kulturno-turistički proizvod u visini 987.937,63 kn, za medicinsku i laboratorijsku opremu Bolnica Rovinj planirala je 1.636.814,00 kn, Nastavni zavod za hitnu medicinu 662.010,90, Istarski domovi zdravlja 571.105,13, te Nastavni zavod za javno zdravstvo u medicinsku opremu u visini 20.559.227,18 kn. Nabavku prijevoznih sredstava planirali su Nastavni zavod za javno zdravstvo u visini 640.000,00 kn, Nastavni zavod za hitnu medicinu u visini 246.875 kn, Istarski domovi zdravlja u visini 143.635,00 kn i OŠ V.Gržalja Buzet u visini 232.560,80 kn. Dodatna ulaganja na građevinske objekte planirali su DZSO Pula u visini 1.095.875,00 kn, OŠ M.Balote Buje u visini 645.412,29 kn, OŠ Divšići u visini 462.927,75 kn, OŠ V.Širola-Pajo Nedešćina u visini 266.882,15 kn, OŠ Svetvinčenat u visini 295.539,88 kn, OŠ Vodnjan u visini 472.005,63 kn, TSŠ L.da Vinci Buje u visini 2.872.370,00 kn, Medicinska škola u visini 345.271,75 kn. Nabavku opreme planirao je Istarsko veleučilište u visini 483.000,00 kn.

Smanjenje rashoda planirala je Opća bolnica Pula za medicinsku i laboratorijsku opremu u visini 1,2 mil kn, Škola za turizam, ugostiteljstvo i trgovinu za opremu na projektu KLIK u visini 1.437.108,43 kn,

Sredstva za otplatu kredita Nastavnog zavoda za javno zdravstvo povećana su za 11.250.000,00 kn.

**OBRAZLOŽENJA PROGRAMA PO RAZDJELIMA**

**STRUČNA SLUŽBA SKUPŠTINE ISTARSKE ŽUPANIJE**

Planirana sredstva na stavkama Stručne službe Skupštine Istarske županije korigirana su s obzirom na ukupno planirani trošak i aktivnosti do kraja poslovne godine.

Najveće povećanje planirano je na pozicijama vezanim za provedbu lokalnih izbora gdje je došlo do značajnog povećanja potrebnih sredstava.

Čl. 126 st. 3. Zakona o lokalnim izborima („Narodne novine“, broj 144/12, 121/16, 98/19, 42/20 i 37/21) propisano je da kada se održavaju izbori za tijela jedinica lokalne samouprave i tijela jedinica područne (regionalne) samouprave svaka jedinica lokalne, odnosno područne (regionalne) samouprava snosi troškove naknade za svoje izborno povjerenstvo i svoja stručna tijela i osobe, a naknadu za biračke odbore i zajedničke materijalne troškove jedinice snose u jednakim dijelovima.

Slijedom navedenog Istarska županija je u skladu s proračunskim mogućnostima u obvezi zajedno s jedinicama lokalne samouprave snositi troškove na način da osigurava pokriće troškova i naknada za rada izbornih tijela u iznosima propisanim u

* Odluci o visini naknade predsjednicima, potpredsjednicima i članovima izbornih povjerenstva za provedbu lokalnih izbora („Narodne novine“, br. 34/2021, )
* Odluci o visini naknade predsjednicima, potpredsjednicima i članovima biračkih odbora („Narodne novine“, broj 34/2021.)

Budući da su u Proračunu Istarske županije bila planirana sredstva za izbor predstavničkog tijela i izvršnog tijela u I krugu izbora potreba je bila da se navedena sredstva povećaju zbog održavanja II kruga izbora za izvršno tijelo, dopunskih izbora za članove gradskih i općinskih vijeća iz redova pripadnika nacionalnih manjina, te prijevremenih izbora za gradsko vijeće Grada Pazina.

Budući da je drugi krug izbora za gradonačelnika odnosno načelnika proveden u Gradu Buzetu, Gradu Pazinu, Gradu Puli-Pola, odnosno Općinama Barban, Općini Brtonigla-Verteneglio, Općini Gračišće, Općini Kršan, Općini Medulin i Općini Oprtalj-Portole, Istarska županija troškove naknade za rad biračkih odbora snosi s navedenim jedinicama lokalne samouprave, dok za ostale JLS u Istarskoj županiji snosi u cijelosti.

Također je u tom slučaju bila u obvezi snositi i naknade za rad gradskih i općinskih povjerenstava. Istarska županija je obvezna sredstva doznačiti JLS, dok su JLS izvršile isplatu sredstva članovima gradskih i općinskih izbornih povjerenstava i članovima biračkih odbora te izvršiti uplatu poreza, prireza i doprinosa u cijelosti.

Budući da je u Istarskoj županiji ukupno 296 biračkih mjesta potrebno je osigurati sredstva za predsjednika, zamjenika predsjednika i osam članova biračkih odbora.

Kod dopunskih izbora IŽ je snosila naknade ŽIP-a po njihovom zahtjevu, te pola iznosa naknada za rad biračkih odbora kod prijevremenih izbora za Grad Pazin.

**UPRAVNI ODJEL ZA PRORAČUN I FINANCIJE**

Kredit Privredne banke Zagreb koristi se za investiciju izgradnje nove zgrade Medicinske škole. Radi usklađenja sa dinamikom izvođenja radova i opremanja produžen je rok korištenja sredstava do 30.11.2021. godine. Prvi anuitet dospijeva 28.02.2022. godine. Stoga nije potrebno sada planirati otplatu kredita, nego samo interkalarnu kamatu koja se povećava upravo radi produženog roka korištenja kredita.

Pravo ponuditelja u postupcima javne nabave je i ulaganje žalbi Državnoj komisiji za kontrolu postupaka javne nabave. Državna komisija u svojim rješenjima može propisati naknadu troškova ponuditelja, te se na poziciji Ostali nespomenuti rashodi poslovanja povećavaju sredstva za 15.000,00 kn.

**UPRAVNI ODJEL ZA ODRŽIVI RAZVOJ**

Na programu Pomorsko dobro povećavaju se sredstva jer se prenosi višak prethodne godine, te se usklađuju i naplaćeni prihodi. Sredstva se većinom planiraju na poziciji hitnih intervencija.

Sredstva primljena za sanaciju onečišćenja Raškog zaljeva se dijelom prenamijenjuju u nabavu opreme za sanaciju onečišćenja mora i to u iznosu 230.000,00 kn.

**UPRAVNI ODJEL ZA TURIZAM**

Planirana sredstva za zakupnine i najamnine su smanjena jer nakon preseljenja u nove prostore nemamo više trošak najma poslovnog prostora. Povećan je iznos za pripremu turističkih projekata za kandidaturu na razne fondove jer imamo dodane troškove oko pripreme projekata kao što je kandidatura za uvrštenje među održive destinacije Green Destinations (prijevodi i drugo).

Planirana sredstva za razvoj turističkih manifestacija su povećana jer smo imali dodatnih troškova oko organizacije obilježavanja Svjetskog dana turizma (izrada dodatnih web funkcionalnosti za pretraživanje uključenih sadržaja, dodatno oglašavanje i drugo). Također, planirani iznosi za poticanje manifestacija su usklađeni s iznosima dodijeljenih potpora putem javnog poziva. Iznos za Top manifestacije je smanjen jer se neke top manifestacije nisu održale.

Planirana sredstva za razvoj manje razvijena područja je povećan kako bi mogli sufinancirati dodatne projekte na manje razvijenim područjima. Također, planirani iznosi za poticanje manje razvijenih područja su usklađeni s iznosima dodijeljenih potpora putem javnog poziva.

Planirana sredstva za Limski kanal su smanjena jer se planirane aktivnosti neće izvršiti.

Planirana sredstva za tisak eko brošure su smanjena jer će se tiskati manji broj brošura, budući da su sadržaji stavljeni na web stranice. Također, otvorena je nova pozicija za web stranice predviđena za dodatne aktivnosti na podizanju rejtinga web stranica.

Planirana sredstva za održavanje Parenzane su povećana radi održavanja vodnih propusta na Parenzani, a iznos za uređenje i opremanje Parenzane je povećan radi sanacije klizišta na Parenzani.

**UPRAVNI ODJEL ZA KULTURU I ZAVIČAJNOST**

Ovim se Izmjenama i dopunama Proračuna Istarske županije-Regione Istriana za 2021.g., u Upravnom odjelu za kulturu i zavičajnost osigurava:

* financiranje usluga izdavanja mjesečnih priloga za predstavljanje rada i programa Odjela, ustanova i udruga u medijima čija je visina sredstava planirana u manjem obimu
* preraspodjela sredstava unutar i između Programa Upravnog odjela, budući da se neki od ranije planiranih programa / projekata neće realizirati zbog situacije uvjetovane koronavirusom.
* financiranje programa / projekata koji će se provesti u 2021. godini, a čija je visina potpore planirana u manjem opsegu ili su od strane korisnika planirani u tijeku tekuće godine
* preraspodjela sredstava unutar Proračuna Ustanova u kulturi budući su neke od aktivnosti planirane u većem ili manjem opsegu.

**UPRAVNI ODJEL ZA POLJOPRIVREDU, ŠUMARSTVO, LOVSTVO, RIBARSTVO I VODNO GOSPODARSTVO**

Strategija razvoja poljoprivrede i ruralnog prostora se nije realizirala zbog epidemiološke situacije s COVID 19, te se planira odraditi u 2022. g. gdje je i planirana. Zbog nepredvidivih okolnosti i teško predvidive dinamike donošenja epidemioloških mjera uslijed pandemije COVID-19 nije bilo moguće realizirati pokretanje postupka izrade Strategije razvoja poljoprivrede i ruralnog prostora, te će se izrada iste pokrenuti tijekom 2022. g.

Sukladno Odluci o rasporedu rezultata, namjenski viškovi i manjkovi su usklađeni na način da su za manjkove planirani prihodi, a viškovi su raspoređeni po programima i aktivnostima kojima pripadaju.

Kod navodnjavanja mijenjaju se iznosi pozicija projektne dokumentacije na način da se istima pribrajaju viškovi iz prethodnih razdoblja, pozicije izgradnje SN koje se prilagođavaju izvorima financiranja, poglavito dodavanjem nove pozicije izvora MRRFEU za SN ČPB, te pozicije namijenjene plaćanju dospjelih obaveza za realizaciju elektroenergetskih priključaka SN Petrovija. Dodatno, kod aktivnosti upravljanja i održavanja osiguravaju se sredstva za podmirenje tekućih troškova SN Valtura.

**UPRAVNI ODJEL ZA ZDRAVSTVO I SOCIJALNU SKRB**

U dijelu plana Upravnog odjel za zdravstvo i socijalnu skrb planirani su rashodi za smještaj, prehranu i organizaciju karantene (COVID). Sredstva za potrebe realizacije Programa rada Društva Crvenog križa Istarske županije usklađeni su s visinom zakonske obveze financiranja (0,7%). Sukladno otplatnim planovima smanjene su obveze za sufinanciranje otplate kredita za izgradnju domova za starije osobe u Pazinu i Labinu.

U dijelu plana Ustanove u zdravstvu planirani su prihodi od HZZO za isplatu naknade radnicima za posebne uvjete rada (COVID). Opća bolnica Pula je preraspodjelom nenamjenskih sredstava planirala rashodi za novi projekt Ispitivanje trajanja učinkovitosti cijepljenja. U dijelu plana Nastavnog zavoda za javno zdravstvo Istarske županije povećani su vlastiti prihodi ustanove te je planirana otplata dijela glavnice (50%) kredita za nadogradnju. U dijelu plana Nastavnog zavoda za hitnu medicinu Istarske županije povećani su prihodi od jedinica lokalne samouprave za organizaciju dodatnih timova hitne medicine.

U dijelu plana Doma za starije osobe Alfredo Štiglić Pula planirani su rashodi za realizaciju EU projekta ZaBoravak koji će se financirati iz Proračuna IŽ, Grada Pule i ESF.

**UPRAVNI ODJEL ZA OBRAZOVANJE, SPORT I TEHNIČKU KULTURU**

**KULTURU IŽ**

Vlada Republike Hrvatske donijela je Odluku o kriterijima i načinu financiranja troškova javnog prijevoza redovitih učenika srednjih škola za školsku godinu 2021./2022. („Narodne novine“ broj 94/21) te se sredstva u iznosu 75% cijene učeničke karte osiguravaju u Državnom proračunu za 2021. i Projekcijama proračuna za 2022. godinu. Zaključkom Vlade RH od 23. rujna 2021. uveden je pilot-projekt besplatnoga javnog željezničkog prijevoza djece i učenika osnovnih i srednjih škola na području RH. Pilot-projekt, a provodi se od 1. listopada 2021. do 31. prosinca 2022. godine i obuhvaća neograničena svakodnevna putovanja vlakom od mjesta stanovanja do mjesta školovanja i povremena putovanja, kao što su jednodnevni izleti, odlasci liječniku, na ljetovanje i druga putovanja.

Do kraja 2021. godine planira se provesti postupak za dodjelu stipendija studentima Istarske županije za akademsku godinu 2021./2022. sukladno Pravilniku o dodjeli stipendija studentima Istarske županije („Službene novine istarske županije“ broj 10/15,14/15-ispravak, 18/15-ispravak, 16/16 i 17/19) i dodijeliti 40 jednogodišnjih stipendija te nastaviti s isplatom mjesečnih stipendija stipendistima iz ak. god. 2019./2020. i 2020./2021., višegodišnje stipendije (od listopada do prosinca 2021.), sukladno Pravilniku o dodjeli stipendija studentima na studijima za deficitarna zanimanja u zdravstvu u Istarskoj županiji („Službene novine Istarske županije“ broj 17/19).

Nastavlja se aktivnost provođenja Građanskog odgoja u osnovnim školama u šk. 2021./22.g. pa je naručeno štampanje priručnika i mapa po prvi puta za 7. i 8 . razrede.

Planirane aktivnosti u okviru kapitalnih ulaganja u srednje škole izvršavaju se prema planiranoj dinamici, kako što se tiče izrade dokumentacije za srednje škole, pripreme i izvođenja radova u Društvenom centru Pula, opremanja zamjenske školske zgrade Medicinske škole Pula, izvođenja radova rekonstrukcije i dogradnje te opremanja školske zgrade TSŠ-SMSI „Leonardo da Vinci“ Buje-Buie, tako i što se tiče pripreme i izvođenja radova rekonstrukcije i dogradnje te opremanja Regionalnog centra kompetentnosti pri Školi za turizam, ugostiteljstvo i trgovinu Pula.

Projekt *KLIK Pula - Centar za kompetentno cjeloživotno razvijanje inovativnih znanja i vještina u sektoru ugostiteljstva i turizma Pula* provodi se u partnerstvu Škole za turizam, ugostiteljstvo i trgovinu, Pula (nositelj projekta), Istarske županije (partner projekta) i ostalih suradnika na projektu. Vrijednost projekta iznosi 30.460.923,43 kn, od čega EU sufinanciranje projekta iznosi 30.000.000,00 kn, dok ostatak sufinancira Istarska županija. Period provedbe projekta je 5/2019 – 5/2022. Regionalni centar kompetentnosti u ugostiteljstvu i turizmu u Puli osniva se sa svrhom povećanja konkurentnosti hrvatskog turizma kroz unaprjeđenje obrazovne infrastrukture i provedbu programa obrazovanja, usavršavanja i osposobljavanja ljudskih potencijala izvrsne kvalitete sukladno potrebama visoko kvalitetnih smještajnih i uslužnih kapaciteta.

KLIK će nastati nadogradnjom i opremanjem postojeće infrastrukture Škole za turizam,ugostiteljstvo i trgovinu Pula te usavršavanjem nastavnika strukovnih predmeta i uvođenjem moderniziranih programa obrazovanja, osposobljavanja i usavršavanja. Projektom su predviđeni radovi rekonstrukcije i dogradnje postojeće zgrade Regionalnog centra kompetentnosti pri Školi za turizam, ugostiteljstvo i trgovinu, uređenje okoliša, nabava školske opreme i namještaja, financiranje izrade projektne dokumentacije (idejnog, glavnog i izvedbenog projekta) te provedbe stručnog i projektantskog nadzora.

Projektom MOZAIK 4 daje se snažna podrška integraciji djece s teškoćama u razvoju u redovne odgojno- obrazovne ustanove, osiguravanjem pomoćnika u nastavi/ stručno komunikacijskih posrednika koji će im pružati neposrednu potporu tijekom odgojno- obrazovnog procesa. Ciljana skupina projekta su 105 učenika osnovnih i srednjih škola kojih je osnivač Istarska županija. Razdoblje provedbe Projekta započinje 18. kolovoza 2021. i traje do 18. kolovoza 2022.

**UPRAVNI ODJEL ZA TALIJANSKU NACIONALNU MANJINU I DRUGE ETNIČKE SKUPINE**

Upravni odjel za talijansku nacionalnu zajednicu i druge etničke skupine u I. izmjenama i dopunama Proračuna za 2021. godinu, uveo je određene izmjene zbog usklađivanja s nastalim troškovima.

Veće izmjene obuhvaćaju prenamjenu financijskih sredstava namijenjenih za program Eurodysse'e koji se ne realizira već dvije godine zbog pandemije uzorkovane virusom COVID 19. Sredstava navedenog programa su preusmjerena na izradu Akcijskog plana za mlade Istarske županije 2021.-2025. te je ujedno i odlučeno da Istarska županije neće ni ubuduće provoditi program Eurodysses'e.

Ujedno, zbog epidemioloških mjera nismo mogli održati Festival multikulturalnosti, te smo sredstva preusmjerili na Jezične laboratorije talijanskog jezika za pred školarce u hrvatskim vrtićima.

Također se Didaktični program na talijanskom jeziku nije realizirao jer škole nisu izrazile potrebu za istim obzirom da se dio nastave odrađivao on-line ili u prisutnosti za manje razrede, te su sredstva preusmjerena na Radnu skupinu Istarske županije za ujednačavanje terminologije na talijanskom jeziku te na tečajeve talijanskog jezika (obzirom na veliki broj zainteresiranih sudionika morali smo dodati još jedan tečaj, izvan planiranih).